**מידע למועמדים - מסלול ישיר לדוקטורט במדעי המדינה**

**מספר תכנית 205315-24-02 – שנת לימודים תשפ"ה (אוקטובר 2024)**

**יו"ר הוועדה ללימודים מתקדמים - פרופ' אנבל הרצוג**

המסלול הישיר לדוקטורט בביה"ס למדעי המדינה מיועד לתלמידים מצטיינים בעלי תואר ראשון שברצונם להמשיך ברצף לקראת לימודי התואר השלישי, ומאפשר לימודי תואר שני ושלישי בחמש שנים. המסלול מעניק כלים ומיומנויות בכתיבה מדעית בסביבת לימודים אינטראקטיבית, מפרה ותומכת, קורסים ייחודיים, קבוצת למידה משותפת לסטודנטים בתוכנית והדרכה והנחיה אישית. התכנית משלבת מלגות קיום ומלגות שכ"ל.

**תנאי קבלה למסלול הישיר לדוקטורט**

1. בעלי תואר ראשון בתחום מדעי המדינה ממוסד מוכר להשכלה גבוהה בארץ או בחו"ל, אשר השיגו בלימודי התואר הראשון בכל אחד משני החוגים בהם למדו ציון משוקלל של 93 לפחות.
2. תלמידים אשר סיימו את השנה הראשונה במ.א. בציון משוקלל של 90 לפחות.
3. תלמידים שהתואר הראשון שלהם אינו מתחום מדעי המדינה, יחוייבו בקורסי השלמות.

**בקשת הקבלה תוגש בכתב ליו"ר וועדת הדוקטורט** בצירוף המסמכים הבאים:

א. תקציר קורות חיים (בעברית **וגם** באנגלית).

ב. תעודת זכאות לתארים ראשון ושני, כולל גיליונות ציונים.

ג. שתי המלצות של מרצים המעידות על כישוריו המחקריים של המועמד / ת.

ד. הצהרת כוונות בעברית בהיקף של 200 מילים לכל היותר, **וגם** באנגלית בהיקף של 350 מילים לכל היותר.

ההצהרה תכלול את המרכיבים הבאים:

* נושא העבודה
* שאלת המחקר המרכזית
* הדרכים שבהן מבקש התלמיד לבחון את שאלת המחקר והתרומה האפשרית

ה. מכתב מהמנחה שבו תהיה התחייבות להנחיה, פיסקה על חשיבותו של המחקר ותרומתו, ופיסקה הכוללת התרשמות לגבי יכולותיו של המועמד.

ו. הגשת דוגמא ליכולות הכתיבה האקדמיות / מחקריות של המועמד, כגון עבודת סמינר.

וועדת הדוקטורט תדון במועמדים על סמך הצהרת הכוונות והמלצות המנחים ותחליט אם לקבלם או לדחותם.

במקרה של דחיית מועמדות, תצרף הוועדה הנמקה לכך.

**מבנה הלימודים במסלול הישיר לדוקטורט**

1. השלמת קורסים בציון מספרי בהיקף של 28 שש"ס ברמת מ"א )מתוך מגוון קורסי המ"א של ביה"ס למדעי

המדינ, בהתאם לדרישות המחלקה( וסיומם בציון משוקלל של 90 לפחות.

1. במסגרת הלימודים הנ"ל על התלמיד יהיה לכתוב שתי עבודות סמינריוניות ולקבל בכל אחת מהן ציון 90 לפחות.
2. כל תלמיד במסלול זה מחויב להיות נוכח ב80% מהסמינרים המחלקתיים הניתנים בכל שנה"ל שבה הוא לומד.
3. הצעת המחקר לתואר שלישי תוגש לוועדת הדוקטורט הבית ספרית לא יאוחר מתחילת הסמסטר הרביעי ללימודים, ועליה להיות מאושרת עד סוף הסמסטר הרביעי ללימודים.
4. משך הלימודים בשלב הראשון של המסלול הישיר הוא שנתיים.
5. תלמיד במסלול הישיר לדוקטורט יקבל תעודת מוסמך האוניברסיטה במסגרת המסלול הישיר לדוקטורט מיד עם אישור הצעת המחקר לדוקטורט, ועמידה בחובות הלימוד של המסלול הישיר לדוקטורט כמפורט לעיל.
6. לאחר המעבר לשלב השני של המסלול משך הלימודים עד להשלמת העבודה הסופית הוא 3 שנים.
7. תלמיד המעוניין להפסיק את לימודיו במסלול הישיר לדוקטורט ולהשלים את לימודי המוסמך, יהא רשאי לעשות זאת ובלבד שזכאותו לתואר שני במסלול הישיר טרם אושרה. במקרה זה על התלמיד יהיה להשלים את מכסת הלימודים ושאר החובות הנדרשים לקבלת התואר השני במסלול א' או במסלול ב', לפי העניין.
8. במקרה של אי השלמת חובות המסלול הישיר לדוקטורט תוך שנתיים )השלמת 28 שש"ס לפחות, כולל הגשת שתי

עבודות סמינריוניות) ואי אישור הצעת המחקר לדוקטורט, יועבר התלמיד למסלול לימודים רגיל לתואר שני. לא תאושר הארכת לימודים לתלמידי המסלול הישיר לדוקטורט בשלב לימודי התואר השני.

**מועדי תחילת לימודים**

ניתן להתקבל למסלול הישיר לד"ר בתחילת שנה"ל בלבד (אוקטובר).

**פרטי יצירת קשר:**

**טליה אסבן - יחיעם** | מרכזת לימודים מחקריים בביה"ס למדעי המדינה | אוניברסיטת חיפה

 04-8249093 |  tyechiam@staff .haifa.ac.il